Page:New-year's day.pdf/3



e Muses nine, O come and see

Which o' ye a' will cleek wi' me,

And lend me wings that I may flee,

And mak'a fraise,

For a' the poets tell how ye

Inspire their lays.

To sing in hamely style, O teach me,

And tak nae prigging, I beseech ye,

But let my invitation reach ye,

Frae midst the thrang,

For troth I canna thole to fleetch ye

Wi' busked sang.

With your assistance I'se begin

To tell how the New Year comes in,

With sic a sough and sic a din

O' clinkan stoups,

And bodies gaun to see their kin,

Get monie coups.